Sardor Mirzayev. Sardor Mirzayev (1991-yil 21-martda tugʻilgan) — oʻzbek professional assostatsiyasi futbolchisi, Oʻzbekiston Superligasi vakili Olmaliqning „OKMK“ jamoasida hujumkor yarim himoyachi sifatida oʻynaydi. U Fargʻona viloyatida oddiy oilada tugʻilgan. Faoliyati. Mirzayev yosh iqtidorli futbolchi sifatida tanilgan. U Toshkentning Lokomotiv futbol klubiga oʻtguniga qadar "Neftchi" klubida 4 yil oʻynadi va shu vaqt ichida Neftchi klubiga yana bir mavsumga ijaraga berildi. Toshkentning Lokomotiv klubiga qaytgach, u Osiyo Chempionlar ligasi doirasida Saudiya Arabistonining Al-Hilol futbol klubiga safarda 3:1 hisobida magʻlub boʻlgan uchrashuvda oʻzining ilk golini kiritdi. 2020-yilning 11-dekabrida Mirzayev 2020-yilgi mavsumda Tailand chempionatining „Muangthong United“ klubiga oʻtishi tasdiqlandi. 2023-yilda Tailand jamoasi bilan shartnomasi yakunlangacha Oʻzbekiston Superligasi vakili Olmaliqning „OKMK“ klubi bilan shartnoam imzoladi. Xalqaro faoliyati. Sardor Mirzayev Oʻzbekiston sharafini yoshlar doirasida U-20, U-21 va U-23 milliy terma jamoasida ham himoya qilgan. U 2009-yilda Misrda boʻlib oʻtgan 20 yoshgacha boʻlgan futbolchilar oʻrtasidagi Jahon chempionatida Oʻzbekiston U-20 terma jamoasida oʻynash uchun tanlangan futbolchilardan biri edi. Oʻzbekiston oʻsha chimpionatda toʻplar nisbati boʻyicha Angliyadan yuqorida natijasini yakunlandi. U 2013-yilgi Osiyo chempionatida ishtirok etish uchun U-23 oʻrtasida ham saralangan tarkibda boʻlib ishtirok etdi, unda Oʻzbekiston guruhda 3-oʻrinni egallagan va pley-off bosqichiga chiqa olmagan. Sardor Mirzayev 2015-yilning 29-mart kuni Janubiy Koreyaga qarshi oʻrtoqlik oʻyinida milliy terma jamoa safida ilk marta chaqirilganida, milliy terma jamoadagi rasmiy debyutini oʻtkazdi.